უჩხო
უჩხო — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში, დეკანაშვილების თემში. მდებარეობს მესხეთის ქედის სამხრეთ კალთაზე, მდინარე უჩხოსწყლის (აჭარისწყლის მარჯვენა შენაკადი) ნაპირებზე, ზღვის დონიდან 1120 მ., ხულოდან 8 კმ. საბჭოთა პერიოდში გავრცელებული იყო მეთამბაქოეობა, სოფელი შედიოდა ხულოს სადაბო საბჭოში. სოფელში არის XII საუკუნის უჩხოს ქვისთაღოვანი ხიდი და ბეგოშვილების ციხე.